આ રોડ શો માટે એરપોર્ટથી ગાંધી આશ્રમ સુધીનાં માર્ગ પર ૪૦ થી વધુ મંચ બનાવવામાં આવ્યા છે. આ મંચો પર દેશનાં અલગ અલગ રાજ્યોનાં પારંપરિક નૃત્યો રજુ કરવામાં આવશે. આ દરમિયાન બંને વડાપ્રધાન ખુલ્લી જીપમાં લોકોનું અભિવાદન કરતાં આગળ વધશે. ગુજરાતનાં ગૃહમંત્રી પ્રદીપસિંહ જાડેજાનાં જણાવ્યાં મુજબ બંને વડાપ્રધાન અમદાવાદ એરપોર્ટ પહોંચશે ત્યાંથી સીધા ગાંધી આશ્રમ જશે. રોડ શો બાદ બંને વડાપ્રધાન અમદાવાદથી ૫૦ કિલોમીટર દુર icreate સંસ્થાનું ઉદ્ઘાટન કરશે.